बीजेपी प्रदेश अध्यक्ष पद से डॉ. बिंदल ने दिया इस्तीफा - Himachal Abhi Abhi
Home » वीडियो • video news » बीजेपी प्रदेश अध्यक्ष पद से डॉ. बिंदल ने दिया इस्तीफा
बीजेपी प्रदेश अध्यक्ष पद से डॉ. बिंदल ने दिया इस्तीफा
Update: Wednesday, May 27, 2020 @ 4:08 PM
शिमला। कोरोना वायरस महामारी के बीच हिमाचल से बड़ी खबर आ रही है। बीजेपी के प्रदेशाध्यक्ष डॉ. राजीव बिंदल ( Dr. Rajiv Bindal) ने हिमाचल बीजेपी के अध्यक्ष पद से इस्तीफा( Resign) दे दिया है। उन्होंने अपना इस्तीफा बीजेपी के राष्ट्रीय अध्यक्ष जेपी नड्डा को भेजा है। इस्तीफा भेजते हुए बिंदल ने कहा है कि वह केवल उच्च नैतिक मूल्यों के आधार पर त्याग पत्र दे रहे हैं। बीजेपी के राष्ट्रीय अध्यक्ष जेपी नड्डा ( JP Nadda) को भेजे त्याग पत्र में उन्होंने कहा कि गत दिनों स्वास्थ्य विभाग के निदेशक की कथित ऑडियो सीडी वायरल हुई, जिसके मद्देनजर प्रदेश सरकार ने तुरंत कार्रवाई करते हुए निदेशक स्वास्थ्य विभाग के खिलाफ मामला दर्ज करके उन्हें गिरफ्तार ( Arrest) कर लिया है व विजिलेंस विभाग पूर्ण जांच कर रहा है। इस मध्य चंद लोंगों द्वारा अप्रत्यक्ष रूप से बीजेपी की और उंगलियां उठाई हैं। वह हिमाचल बीजेपी के अध्यक्ष हैं और चाहते हैं कि कथित भ्रष्टाचार की संपूर्ण जांच हो और किसी प्रकार का दबाव ना हो। अतः वह उच्च नैतिक मूल्यों को ध्यान में रखते हुए प्रदेश अध्यक्ष बीजेपी के पद से त्याग पत्र दे रहे हैं।